Title: SPRÁVA ZO ZAHRANIČNEJ PRACOVNEJ CESTY
Author: Maria Slugenova
Last saved by: Mária Slugeňová
Company: MSSR

Správa so zahraničnej pracovnej cesty
	1.	Účastník ZPC:
Titul, meno a priezvisko: | Mária Slugeňová (MS)

Pracovisko:

Sekcia medzinárodnej spolupráce 
MŠVVaŠ SR, Stromová 1, 813 30 Bratislava

Pracovné zaradenie: | riaditeľka Odboru bilaterálnej a multilaterálnej spolupráce a programov
Znalosť jazykov: | AJ, RJ

Ďalší účastník:

Monika Vrzgulová  (MV)
Výkonná riaditeľka Dokumentačného strediska holokaustu
Bratislava

	2.	Zahraničná pracovná cesta:
Štát: | Holandské kráľovstvo
Mesto: | Haag
Vykonaná v doch: | 28.11.-1.12.2011
Účel cesty: | Účasť na zasadaní International Task Force k otázkam vzdelávania o holokauste pod záštitou Ministerstva zahraničných vecí Holandska
Spôsob financovania: | Pobytové a cestovné náklady hradí MŠVVaŠ SR z prostriedkov plánovaných na Projekt vzdelávania o holokauste
	3.	Rámcový program pobytu:
28.11.2011 | Odchod z Bratislavy na letisko Schwechat, odlet z Viedne na letisko Schiphol Amsterdam, presun vlakom do Haagu, ubytovanie  hoteli

29.-30.11.2011
1.12. 2011

Registrácia a  účasť na zasadaní Education Working  Group
Presun vlakom z Haagu na letisko Schiphol v Amsterdame odlet do Viedne, príchod do Bratislavy

	4.	Stručný priebeh ZPC

29. 11. 2011 
 Zmiešanej  pracovnej skupiny pre antisemitizmus a popieranie holokaustu:
Predsadujúci Stephen Feinberg informoval, že členka skupiny pani Juliane Welzer pripravila pre celé plenárne zasadnutie ITF spolu s Markom Weizmannom prezentáciu s príkladmi súčasného popierania a zneužívania (misuse) pojmu holokaust v odborných a spoločenských diskusiách (aj) členských krajín ITF. Ďalej sa skupina venovala aktuálnej situácii v jednej členskej krajine - v Maďarsku - v súvislosti s novou ústavou. Niektoré články podľa S. Feinberga obsahujú formulácie, ktoré sú popieraním holokaustu. Na túto tému sa členovia pracovnej skupiny vyjadrovali, vrátane členov maďarskej delegácie. Yehuda Bauer odporučil diskutujúcim obrátiť sa na predsedu Karla de Beera s otázkou, aké kroky môže ITF v tejto veci podniknúť. Tým sa problém presunul do diplomatickej roviny.  Ďalším bodom bola správa Report on Antisemitism in Germany.
Následne sa rozprúdila ďalšia aktuálne téma o súčasnej tendencii dávať holokaust do jednej skupiny s ostatnými genocídami ako jednu z mnohých, čím sa potláča jedinečnosť tohto fenoménu. V diskusii jednotliví členovia upozornili na to, že pri sledovaní a skúmaní prejavov antisemitizmu a popierania holokaustu sa nemáme zameriavať iba na arabský, resp. moslimský svet, ale aj na európsky kontinent, či na prejavy ortodoxnej cirkvi v Rusku.  

Program pokračoval rokovaním Vzdelávacej pracovnej skupiny (EWG), ktrú otvoril  a viedol jej predseda Otto Rühl (DK), 
Na začiatku prišiel na rokovanie EWG predsedajúci ITF Karel de Beer, ktorý vysvetlil svoj zámer nastoliť väčšiu kohéziu medzi členmi ITF, a zároveň intenzívnejšie komunikovať prácu a ciele ITF navonok. 
Následne odzneli prezentácie k viacročnému plánu ITF:
		„Killing sites“- P.Trojanski 
	Táto súčasť Multi-year-programme nemala zo začiatku vzdelávaciu dimenziu, preto sa hľadali linky ku vzdelávaniu - priestor vidí v kvalitatívnom výskume, interview s tými, ktorí prežili masové exekúcie, aby sme zachytili ich svedectvá pre vzdelávacie produkty. Napríklad v Poľsku je toto aktuálny problém, ktorý nebol za socializmu riešený. Edukačný aspekt v tejto oblasti je: identifikovať, označiť a memoralizovať ich. Pričom náš fokus by mal byť v širšom kontexte : informácie, vzdelávacie materiály o židovských komunitách, ktoré zmizli.
		Táto oblasť je však finančne veľmi náročná. Väčšina členom EWG sa zhodla na tom, že finančné zdroje je potrebné hľadať mimo možností ITF.
	
		„Archives“ – C.Singer
	V tejto oblasti je potrebné získať základnú informáciu o spektre archívov v členských krajinách, ich potenciáli, úrovni spracovania a dostupnosti pre bádateľov. Bolo by vhodné, ak by každá krajina vypracovala report o svojich archívoch a ich dostupnosti.
	
		„Education Research“ – P.Salmons
	V diskusii zaznelo, že táto oblasť je pre EWG kľúčovým záujmom. Je potrebné si však spresniť, ako tento výskum chceme implementovať, aké sú naše priority a zodpovednosti. Vítané sú národné výskumné iniciatívy, pričom W. Kaiser upozornil na to, že nie je možné uplatňovať identickú metodológiu pre všetky členské krajiny, s čím sa stotožnila aj naša delegácia v EWG. Vhodným prvým krokom by mohlo byť zozbieranie výsledkov z doterajších výskumov a mať ich k dispozícii pre prípadných záujemcov. Na Slovensku plánujeme urobiť realizovať takýto výskum dopadu vzdelávania o holokauste na vedomostnú úroveň učiteľov stredných škôl, resp. študentov stredných škôl v najbližšom období. V súčasnosti hľadáme a identifikujeme možné zdroje financovania tohto výskumu.
	
		„Holocaust Memorial Day“ .R.Budd-Caplan
Pamätný deň predstavuje priestor, v ktorom je možné napĺňať ciele ITF - nielen jeden raz do roka ale pribežne a systematicky. Pritom treba mať na pamäti, že v členských krajinách ITF existujú rôzne spôsoby pripomínania, rôzne dátumy a tradície. Bolo by vhodné urobiť prehľad dobrých skúseností z jednotlivých krajín.

B.Shulman  predstavil nové zameranie pracovnej subkomisie Special challanges, ktorá by sa mala preorientovať na vplyv populárnej kultúry na vzdelávanie o holokauste. R. Shulman (USA) vyzýval kolegov EWG, aby prejavili svoj záujem pracovať s ním na tejto problematike.

30. 11. 2011

Rokovanie pokračovalo referovaním predsedov jednotlivých pracovných skupín EWG:
Zmiešaná pracovná skupina pre antisemitizmus a popieranie holokaustu:
S. Feinerg referoval o rokovaní: nová ústava Maďarskej republiky - vzdelávanie o holokauste na školách UNRRA v pásme Gaza - súčasné prejavy popierania holokaustu a antisemitizmu (moslimský svet, ruská ortodoxná cirkev)
- práca skupiny vo vnútri: zbieranie dobrých príkladov vo vzdelávaní o popieraní holokaustu

Zmiešaná pracovná skupina pre Rómsku genocídu:
K.Polak informovala o  finalizácii publikácie pre učiteľov, ktorú zostavuje prizvaný odborník Gerhard Baumgartner (Rakúsko)
- tréningy učiteľov v tejto problematike
- v Poľsku bol 2. august ustanovený za oficiálny Národný deň pripomínania rómskej genocídu počas druhej svetovej vojny

Subkomisia pre učebné osnovy 
Vedie ju Robert Sigel (Nemecko), členovia diskutovali o možnostiach, akými zistiť vplyv vzdelávania o holokauste na vedomostnú úroveň a situáciu v jednotlivých členských krajinách. Situácia je veľmi rôznorodá, potrebné je vyriešiť: aké otázky by mal obsahovať dotazník na vypracovanie správ jednotlivých členských krajín. M. Maschke (Ministerstvo školstva, Rakúsko) upozornila na potrebu výskumu vzdelávacích systémov s dôrazom na prípravu budúcich učiteľov.

Subkomisia Holocaust, iné genocídy a zločiny proti ľudskosti:
Vedie ju Paul Salmons (UK). Predstavil zborník s prípadovými štúdiami o piatich genocídach vrátane holokaustu. Zároveň vyzval členov EWG ku evalvácii už sprístupnených vzdelávacích materiálov na stránke ITF - Ako učiť o holokauste a iných genocídach. Bolo by vhodné zabezpečiť preklad týchto materiálov do národných jazykov členských krajín.
V popoludňajších hodinách prednášky pre všetkých účastníkov zasadania ITF:
	1.	Ben Helfgott (UK)
	2.	J.Wetzel a M.Weitzman 

Následne prezentácie v EWG:
Richelle Bud Caplan predstavila zámery a obsahovú náplň 8. medzinárodnej konferencie Holocaust and Education v Yad Vashem v Jeruzaleme, ktorá sa bude konať 17.-21.6. 2012.

Tereza Knappová (ESLI, ČR) a XXX (Yad Vashem, Izrael)
predstavili výsledky projektu prípravy plagátov ku 27. januáru - práce českých študentov dizajnových a grafických škôl. Tieto plagáty dostali členovia EWG k dispozícii ako materiál vhodný na používanie vo vzdelávaní.

Monika Vrzgulová (SR) predstavila výsledky vzdelávania o holokauste realizované Dokumentačným strediskom holokaustu za finančnej podpory MŠvVaŠ SR za posledných 5 rokov, publikáciu Najlepšie projekty učiteľov - multiplikátorov, ako aj plány a vízie na ďalšie roky. 

	5.	Odporúčané závery a úlohy:
Pre plnohodnotnú účasť SR na aktivitách ITF a dodržovanie záväzkov vyplývajúcich z členstva SR sa navrhuje nasledovné:
						
	V spolupráci s MZV SR zabezpečovať úlohy vyplývajúce z členstva SR v ITF.
T: trvale							     	Z: SMS, DSH

	Plánovať v rozpočte  finančné prostriedky na rok 2012 na aktivity a záväzky vyplývajúce z členstva SR v ITF. 
      T: december  2011					   	Z: SMS   	 
                                                                                           
	Plánovať finančné prostriedky súvisiace s funkciou predsedníčky  EWG v roku 2012
T: 2011	             	                        Z: DSH, SMS

6.  Prehľad prinesenej dokumentácie
Materiály získané počas zasadania budú k dispozícii záujemcom na SMS. Väčšina dokumentov zo zasadania ITF bude zverejnená aj na internetovej stránke ITF. 

7.Osobitne vyhodnotený očakávaný prínos ZPC: 
Na rokovaní boli v diskusii predstavené plánované aktivity DSH vo vzdelávaní o holokauste na najbližšie obdobie, ako aj dlhodobé zámery (výskum dopadu vzdelávania o holokauste na vedomostnú úroveň učiteľov a študentov SŠ, nové metodické listy na aktuálne témy pre učiteľov). Informácie z diskusií predstavujú vhodné inšpirácie, akým spôsobom obohatiť či skvalitniť našu prácu. Otvorili sa aj nové možnosti na ďalšiu budúcu spoluprácu so vzdelávacími inštitúciami - predovšetkým s Českou republikou.

8.Spôsob zverejnenia výsledkov ZPC,  prenos získaných informácií:

Správa zo ZPC bola zaslaná elektronicky sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

9. december  2011

Správu vypracovala:	Mária  Slugeňová
Správu schválila:      Dagmar Hupková

Rozdeľovník :		Sekcia medzinárodnej spolupráce MŠVVaŠ SR - 062
Monika Vrzgulová – DSH